Vatrogasno vijeće Javne vatrogasne postrojbe Grada Slatine na temelju članka 34. i 51. Zakona o vatrogastvu (Narodne novine broj 125/19 i 114/22), članka 34. Statuta Javne vatrogasne postrojbe Grada Slatine, te članka 14. Pravilnika o unutarnjem ustrojstvu i načinu rada Javne vatrogasne postrojbe Grada Slatine raspisuje;

**JAVNI NATJEČAJ**

**za izbor i imenovanje zapovjednika Javne vatrogasne postrojbe Grada Slatine na vrijeme od pet (5) godina,**

**1 izvršitelj (m/ž)**

Kandidati trebaju ispunjavati slijedeće uvjete:

* hrvatsko državljanstvo
* završen minimalno preddiplomski sveučilišni studij ili kratki stručni studij, ili preddiplomski stručni studij u trajanju od tri godine.
* najmanje pet godina iskustva na poslovima vatrogasca s posebnim ovlastima i odgovornostima.
* posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
* da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
* da nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).
* položen vozački ispit B kategorije

Za prijavu su kandidati dužni priložiti:

* životopis
* dokaz o stručnoj spremi (original diploma ili ovjerena preslika)
* dokaz o položenom stručnom ispitu za vatrogasce s posebnim ovlastima i odgovornostima ( ovjerena preslika uvjerenja ili potvrde)
* dokaz o ukupnom radnom iskustvu i dokaz o najmanje pet (5) godina iskustva na poslovima vatrogasca s posebnim ovlastima i odgovornostima ( original dokumenata ili ovjere preslika):
1. ugovor o radu, rješenje, potvrda poslodavca ili drugu odgovarajuću ispravu iz koje je vidljiva vrsta i poslovi koji su se obavljali, i vremensko razdoblje u kojem ih je kandidat obavljao i
2. potvrda o podacima evidentiranim u matičnoj evidenciji Hrvatskog zavoda za Mirovinsko osiguranje.
* preslika vozačke dozvole
* dokaz o hrvatskom državljanstvu ( preslika domovnice i osobne iskaznice)
* uvjerenje o nekažnjavanju (original ili ovjera preslika- ne starije od 3 mjeseca)
* liječničko uvjerenje ili svjedodžbu ovlaštene zdravstvene ustanove o zdravstvenoj sposobnosti za obavljanje vatrogasnih poslova (original ili ovjerena preslika)

U prijavi na javni natječaj potrebno je navesti naziv tijela kojemu se upućuje prijava, naznaku na koje radno mjesto se prijavljuje,osobne podatke podnositelja prijave (osobno ime, adresa stanovanja, broj telefona, odnosno mobitela, te adresa elektroničke poste), naziv radnog mjesta na koje se osoba prijavljuje, popis dokumentacije priložene uz prijavu, te datum sastavljanja prijave. Prijavu je potrebno vlastoručno potpisati.

Vatrogasna postrojba će po službenoj dužnosti pribaviti od Ministarstva pravosuđa i uprave potvrdu/uvjerenje o nekažnjavanju za sve kandidate koji su se javili na raspisani natječaj i ispunjavaju ostale formalne uvjete natječaja.

Na oglas se mogu javiti osobe oba spola sukladno članku 13. Zakona o ravnopravnosti spolova. Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Osobe koje prema posebnim propisima ostvaruju pravo prednosti pri zapošljavanju moraju se u prijavi na javni natječaj pozvati na to pravo, te imaju prednost u odnosu na ostale kandidate pod jednakim uvjetima. Uz prijavu na javni natječaj dužni su priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz kojeg se vidi to pravo.

Osobe koje se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji ( Narodne novine, broj: 121/17., 98/19. i 84/21.) imaju prednost pod jednakim uvjetima po utvrđenom redoslijedu iz stavka 1. navedenog članka, ukoliko ispunjavaju uvjete propisane člankom 103. i 104. Zakona, te uvjete iz javnog natječaja. Navedeni kandidati dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposlavanje-843/843>.

Podnositelj prijave dobrovoljno daje podatke u svrhu sudjelovanja u postupku prijema na radno mjesto. Sukladno Općoj uredbi o zaštiti podataka (GDPR) i zakona o provedbi opće uredbe o zaštiti podataka Javna vatrogasna postrojba Grada Slatine kao voditelj obrade osobnih podataka s istima će postupati prema načelima obrade osobnih podataka navedenih u članku 5. Uredbe. Prikupljeni osobni podaci će se obrađivati samo u svrhu u koju su prikupljeni te se u druge svrhe neće koristiti, sukladno Općoj uredbi o zaštiti osobnih podataka (GDPR).

Prijave na javni natječaj s dokazima o ispunjavanju uvjeta podnose se u roku od 8 dana od dana objave javnog natječaja u Narodnim novinama.

Javni natječaj se objavljuje u Narodnim novinama, na mrežnoj stranici Javne vatrogasne postrojbe Grada Slatine <https://www.jvp-grada-slatine.hr/> na oglasnoj ploči Vatrogasne postrojbe, na mrežnoj stranici Hrvatske vatrogasne zajednice, te na Hrvatskom zavodu za zapošljavanje.

Prijave se podnose neposredno ili poštom na adresu: Javna vatrogasna postrojba Grada Slatine Ante Kovačića 2, 33520 Slatina, uz naznaku:>> Javni natječaj za imenovanje Zapovjednika JVP<< u zatvorenoj omotnici.

Nepotpune i prijave izvan roka neće se razmatrati.

Osobe koje podnesu nepotpune i prijave izvan roka ne smatraju se kandidatima prijavljenim na natječaj.

Urednom prijavom smatra se prijava koja sadrži sve podatke i priloge navedene u ovom javnom natječaju.

O rezultatima izbora, kandidati će biti obaviješteni u zakonskom roku.

Vatrogasno vijeće Javne vatrogasne postrojbe Grada Slatine može poništiti Natječaj bez navođenja razloga.

 PREDSJEDNIK VATROGASNOG VIJEĆA

JAVNE VATROGASNE POSTROJBE GRADA SLATINE

 Marijan Pšibila